27. ΑΠΟΦΑΣΗ ΥΠΟΥΡΓΟΥ ΚΟΙΝ. ΑΣΦΑΛΙΣΕΩΝ Αριθ. 407/324 της 20 Μαρτ. /4 Απρ.  1984 (ΦΕΚ Β΄ 206) Μείωση του ποσοστού συμμετοχής των ασφαλισμένων του ΤΕΒΕ στη δαπάνη αγοράς φαρμάκων και τον καθορισμό ποσοστού συμμετοχής στην δαπάνη αγοράς προσθετικών θεραπευτικών μέσων. Ι.Εγκρίνουμε: α)Τη μείωση του ποσοστού συμμετοχής των ασφαλισμένων του ΤΕΒΕ, στη δαπάνη προμηθείας των φαρμάκων από 50% σε 30% αυτής. β)Τη χορήγηση στους ασφαλισμένους και στα μέλη τω οικογενειών τους, των πιο κάτω αναφερομένων προσθετικών θεραπευτικών μέσων με ποσοστό συμμετοχής τους στη δαπάνη προμηθείας αυτών κατά ποσοστό 25%. 1)Τραχειοσωλήνες, σε όσους έχουν κάνει λαρυγγεκτομή, για παθήσεις του λάρυγγα. 2)Λαρυγγόφωνα, σε όσους έχουν μόνιμη τραχειοστομία. 3)Καθετήρες κύστεως μόνιμοι και σάκκοι συλλογής ούρων (ουροσυλλέκτες) για περιπατητικούς και κλινήρεις ασθενείς που πάσχουν από επίσχερη ή ακράτεια ούρων, συνεπεία παθήσεων της κύστεως ή του προστάτη ή άλλων χρονίων παθήσεων οι οποίες προκαλούν τα πιο πάνω συμπτώματα. 4)Ειδική, ρυθμιζόμενη, τραπεζοειδής βακτήρια, σε όσους πάσχουν από ημιπληγία ή κατάγματα των κάτω άκρων ή άλλες ορθοπεδικές παθήσεις. 5)Κηδεμόνες πάσης φύσεως, πέραν των χορηγουμένων μέχρι σήμερα (θωρακοοσφυϊκοί μηριαίοι, κνημικοί και ποδικοί). 6)Τεχνητά μέλη σε περίπτωση ακρωτηριασμού των άνω ή κάτω άκρων. 7)Περιπατητήρας σταθερός ή ρυθμιζόμενος. 8)Μεταλλικό τετράποδο. 2.Ο τρόπος και η διαδικασία της χορηγήσεως των πρόσθετων θεραπευτικών μέσων καθώς και κάθε άλλη λεπτομέρεια, καθορίζονται με εγκύκλιο της αρμόδιας υπηρεσίας του Ταμείου 3.Η ισχύς της απόφασης αυτής, αρχίζει από την πρώτη του επόμενου μήνα, μετά τη δημοσίευσή της στην Εφημερίδα της Κυβερνήσεως. 